Μάκης Γιαννίκογλου

Ο **Μάκης Γιαννίκογλου** (25 Μαρτίου 1993, Καβάλα) είναι Έλληνας διεθνής ποδοσφαιριστής ο οποίος αγωνίζεται ως τερματοφύλακας.

## Ποδοσφαιρική σταδιοδρομία
### Συλλογική σταδιοδρομία
Ξεκίνησε την ποδοσφαιρική του καριέρα από τις ακαδημίες του Α.Ο. Ξάνθη. Αργότερα εντάχθηκε και αγωνίστηκε ως έφηβος στην ποδοσφαιρική ομάδα εφήβων Κ-17 και στη συνέχεια στην ποδοσφαιρική ομάδα νέων Κ-21 του Α.Ο. Ξάνθη μέχρι το 2011.

Την καλοκαιρινή μεταγραφική περίοδο του 2011 ο Γιαννίκογλου εντάχθηκε στο ρόστερ της Ομόνοιας Λευκωσίας με συμβόλαιο διάρκειας ενός έτους. Λόγω του νεαρού της ηλικίας του, ο Έλληνας τερματοφύλακας αγωνίστηκε με την ομάδα νέων Κ-21 της Ομόνοιας. Κατά την καλοκαιρινή μεταγραφική περίοδο του 2012, ο Έλληνας πορτιέρο ανανέωσε το συμβόλαιό του με τη ομάδα της Λευκωσίας, και συνέχισε να αποτελεί τον βασικό τερματοφύλακα της ομάδας νέων Κ-21 της Ομόνοιας. Αν και ανήκε στο ρόστερ της επαγγελματικής ομάδας της Ομόνοιας Λευκωσίας προπονητικά, ο Γιαννίκογλου δεν είχε επίσημη συμμετοχή με αυτή. Μετρούσε όμως αρκετές συμμετοχές στη 18αδα σε αγώνες της ομάδας της Λευκωσίας, καθώς και συμμετοχές σε φιλικές αναμετρήσεις.

Τον Αύγουστο του 2013 ανακοινώθηκε η απόκτησή του από την ομάδα της Αλκής Λάρνακας ως ελεύθερη μεταγραφή. Όμως η συμφωνία ναυάγησε, για να ανακοινωθεί λίγες μέρες αργότερα η απόκτησή του από τον Α.Ο. Καβάλα. Τον Ιανουάριο του 2015 ήρθε με μεταγραφή στον Ηρακλή.

Το καλοκαίρι του 2017 υπέγραψε για ένα χρόνο στον Π.Α.Σ. Γιάννινα. Στον Π.Α.Σ. Γιάννινα αγωνίστηκε 4 φορές στο πρωτάθλημα. Το καλοκαίρι του 2018 πήρε μεταγραφή στην Α.Ε.Κ., στην οποία δεν κατάφερε να αγωνιστεί. Το καλοκαίρι του 2019 επέστρεψε στον Π.Α.Σ. Γιάννινα υπογράφοντας για 2 χρόνια. Στην δεύτερη θητεία του στον Π.Α.Σ. Γιάννινα δεν κατάφερε να αγωνιστεί αρκετά αφού είχε μόλις 2 συμμετοχές για το πρωτάθλημα και άλλες 3 για το Κύπελλο Ελλάδας. Τον Φεβρουάριο του 2021 μεταγράφηκε στην λιθουανική Σούντουβα Μαριγιάμπολε.

### Διεθνής σταδιοδρομία
Έκανε το ντεμπούτο της διεθνούς ποδοσφαιρικής του καριέρας στο διεθνές ποδοσφαιρικό τουρνουά Aegean Cup που διοργάνωσε η Τουρκική Ποδοσφαιρική Ομοσπονδία, στη Σμύρνη το 2009, στον αγώνα της Ελλάδας με τη Λευκορωσία ο οποίος έληξε 2-0 υπέρ της Λευκορωσίας.   

Την περίοδο 2009-2010, αγωνίστηκε με την Εθνική Παίδων (κάτω των 17 ετών) ως δεύτερος τερματοφύλακας και συμμετείχε σε δύο αγώνες στο Ευρωπαϊκό Πρωτάθλημα της UEFA για Παίδες κάτω των 17 ετών, που διεξήχθη στο Λίχτενσταϊν το 2010, απέναντι στην ομάδα της Αγγλίας και την ομάδα της Τσεχίας.  

Επίσης, συμμετείχε σε αποστολές της Εθνικής Παίδων (κάτω των 17 ετών) σε φιλικές αναμετρήσεις με εθνικές ομάδες παίδων άλλων χωρών, καθώς και σε άλλες διεθνείς ποδοσφαιρικές οργανώσεις.

## Τίτλοι
### Ομόνοια Λευκωσίας
* Κύπελλο Κύπρου (1): 2012
* Super Cup Κύπρου (1): 2012

## Παραπομπές


## Εξωτερικοί σύνδεσμοι
* Το προφίλ του Μάκη Γιαννίκογλου στο transfermarkt.com
* Το προφίλ του Μάκη Γιαννίκογλου στο soccerway.com

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Α.Σ. Φωκικού Άμφισσας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΦΚ Σούντουβα Μαριγιάμπολε
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Εθνικής Ελλάδας Κ17
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Κύπρο